**Proiect de Mentorat**

**Turculeț Sorin-Nicolae, grupa 217 2023-2024**

Acum mai puțin de un an, am desfășurat ședințe săptămânale timp de 3 luni cu un elev pregătindu-se pentru Evaluarea Națională. Cu aptitudini în rezolvarea problemelor matematice și cu plăcerea de a ajuta, am decis să îl sprijin. Ședințele au început după simularea națională din februarie, unde elevul a obținut nota 6,20.

Aceasta a reprezentat o provocare din multiple perspective. Angajamentul meu față de matematică era considerabil, reușind să obțin nota 10 la examenul respectiv. Eu, fiind un elev la zi cu materia si fără dificultăți în a o înțelege, am confruntat însă o mare provocare: găsirea elementelor cheie, sintetizarea materiei și facilitarea înțelegerii conceptelor încă neclarificate, astfel încât, în 3 luni, elevul să înregistreze un rezultat onorabil.

În prima ședință, am rezolvat împreună un subiect, identificând punctele sale forte și zonele care necesitau îmbunătățiri. Am observat că se descurca bine la algebra, dar geometria îi punea dificultăți. În săptămânile următoare, am acordat o atenție deosebită acestui subiect, explicând prin metafore, analogii și exemple din viața reală. În această perioadă, am experimentat două satisfacții semnificative: progresul evident al elevului și propria mea întelegere mai profundă a conceptelor matematice prin procesul de explicare. Am început sa vad formulele, nu ca un lucru necesar de a fi memorat, ci ca niște urmări a descoperirii conceptelor de bază matematice.

Cu cât se apropia examenul, cu atât prietenia mea cu elevul se contura. Dar, mai important, elevul știa din ce în ce mai mult. În final, acesta reușind sa obțina nota 8,30. În trei luni am reușit împreuna sa adăugam doua puncte la nota și sunt sigur ca dacă nu începeam așa târziu, nota putea să tindă spre maxim.

În aceste trei luni am observat ca mi-am îmbunatățit abilitățiile de a comunica, de empatie, de a motiva oamenii din jur si de a învata concepte la randul meu.

Fiind acum licean și având o gândire mai matură, l-am contactat pentru a răspunde la 4 întrebări, la care am reflectat și eu, din perspectiva de profesor.

1. Cum ți s-a părut să faci pregătire având un mentor cu doar câțiva ani mai mare?

Răspunsul: "Consider că având un 'mentor' cu doar 2 ani mai mare decât mine m-a ajutat să înțeleg mai bine ceea ce aveam de învățat. Mă simțeam în largul meu și nu întâmpinam probleme de comunicare, având o relație bună de prietenie între noi."

2. Consideri că ai reușit să înveți mai bine împreună cu mine? Dacă da, ce te-a motivat pe parcursul perioadei de pregătire?

Răspunsul: "Am fost motivat să vin în continuare la orele de pregătire deoarece era o atmosferă plăcută. În trecut, am mai făcut pregătire cu alți profesori, dar aveam o stare de anxietate, fiind prezentă frica de a fi certat în cazul unor greșeli sau de a lipi cu temele. Aici, toate nelămuririle legate de lecție erau discutate la final pentru a nu lăsa vreun gol în învățare."

3. Pe lângă matematică, în ce domenii consideri că ai evoluat?

Răspunsul: "În prezent, fac voluntariat cu copii și, pe lângă matematică, am preluat și unele metode de învățare de la pregătire pe care le pot folosi."

4. Ce consideri că le lipsește profesorilor pe care îi ai la clasă?

Răspunsul: "Eu consider că un minus pe care îl au mulți profesori de la clasa mea este acela că nu vin cu metode noi de învățare, cum ar fi activitățile practice. Învățarea nu trebuie să fie doar scris și citit; se poate realiza și prin intermediul unor jocuri sau diverse activități."

Pot spune ca acest experiment m-a făcut să gust din cariera didactică, din arta de a preda, de a fi un mentor, lucruri care înca mă fascineaza, în acest moment fiind o posibilă variantă care să se plieze în viața mea ca fiind vocație.